LIETUVOS ARCHYVŲ DEPARTAMENTO PRIE LIETUVOS RESPUBLIKOS VYRIAUSYBĖS GENERALINIO DIREKTORIAUS

Į S A K Y M A S

DĖL LIETUVOS ARCHYVŲ DEPARTAMENTO PRIE LIETUVOS RESPUBLIKOS VYRIAUSYBĖS GENERALINIO DIREKTORIAUS 2001 M. GRUODŽIO 28 D. ĮSAKYMO NR. 88 „DĖL RAŠTVEDYBOS TAISYKLIŲ PATVIRTINIMO“ PAKEITIMO

2002 m. birželio 18 d. Nr. V-60

Vilnius

Pakeičiu Raštvedybos taisykles, patvirtintas Lietuvos archyvų departamento prie Lietuvos Respublikos Vyriausybės generalinio direktoriaus 2001 m. gruodžio 28 d. įsakymu Nr. 88 „Dėl Raštvedybos taisyklių patvirtinimo“ (Žin., 2002, Nr. 5-211):

1. Išdėstau 14.3 punktą taip:

„14.3. Informacinių siunčiamųjų įstaigos dokumentų teikiama tiek egzempliorių, kiek jų pasirašytų bus siunčiama, ir rengėjo vizuotas egzempliorius. Jei siunčiamas dokumentas yra atsakomasis, jis teikiamas kartu su dokumentu, į kurį atsakoma.“

2. Išdėstau 34 punktą taip:

„34. Sudaromos vienarūšės bylos į bylų nomenklatūrą įrašomos viena apibendrinta antrašte, pvz.: Tarnautojų asmens bylos; Finansinių patikrinimų bylos. Vienarūšėms byloms nomenklatūroje suteikiamas vienas indeksas, o pastabų skiltyje nurodomas jų apskaitos dokumentas, pvz.: Pagal sąrašą; Pagal žurnalą.“

3. Išdėstau 37 punktą taip:

„37. Sudaromos vienarūšės bylos įrašomos į tų bylų apskaitos žurnalus, sąrašus (7 priedas), jei kiti teisės norminiai aktai nenustato kitokios jų apskaitos.“

4. Išdėstau 57 punkto pirmąją pastraipą taip:

„57. Laikino saugojimo bylų apskaita daroma raštvedybiniais metais užbaigtų bylų sąrašuose ir bylų, kurių saugojimo terminas pratęstas atlikus vertės ekspertizę, sąrašuose. Sąraše nurodomas bylos indeksas pagal bylų nomenklatūrą, bylos antraštė, chronologinės ribos ar data, saugojimo terminas.“

5. Išdėstau 59 punktą taip:

„59. Bylų apyrašų sąrašą, suderintą šių taisyklių 6.4 punkte nurodyta tvarka, tvarkomuoju dokumentu tvirtina įstaigos vadovas. Sąraše turi būti kiekvieno bylų apyrašo numeris ir pavadinimas, kuriame pagal šių taisyklių 58 punktą įvardijamos bylos ir jų saugojimo terminas, pvz.:Mokestinių ginčų nagrinėjimo nuolatinio saugojimo bylų apyrašas.“

6. Papildau 62.1 punktą šia pastraipa:

„Susirašinėjimo dokumentų bylos įrašomos pagal raštvedybinius metus, kuriais jos buvo sudarytos ir kuriais buvo sudarytas ar gautas tų metų paskutinis iniciatyvinis dokumentas, nežiūrint atsakomojo dokumento datos.“

7. Išdėstau 15 priedo teksto pirmąją pastraipą taip:

„Komisija, sudaryta	,

(dokumento data, pavadinimas, numeris)

susidedanti iš	,

(komisijos pirmininko ir narių vardai ir pavardės)

nustatė, kad

(aplinkybės)

yra dingę šie dokumentai (bylos):“

8. Išdėstau 16 ir 17 priedų tekstų antrąsias pastraipas taip:

„Įrašyti	saugojimo vienetai

(skaitmenimis ir žodžiais)

nuo Nr. ______iki Nr. _______. Iš viso apyraše

(skaitmenimis ir žodžiais)

saugojimo vienetai. Apskaitos ypatumai:	.

“

(pareigų pavadinimas)	(parašas)	(vardas ir pavardė)

GENERALINIS DIREKTORIUS	VIDAS GRIGORAITIS

______________